ИНФОРМАЦИОНЕН ЛИСТ
МЕСТЕН РЕФЕРЕНДУМ
За неприемане на устройствени планове на Община Трън, които предвиждат добив и преработка на подземни богатства
На 26 март 2017г. ще се проведе местен референдум, относно неприемане на устройствени планове на Община Трън, които предвиждат добив и преработка на подземни богатства

Въпрос на референдума:

Съгласни ли сте Община Трън да не одобрява устройствени планове, предвиждащи добив и преработка на подземни богатства?
МОТИВИ:
На заседание на Общински съвет – Трън, проведено на 08 февруари 2017г. във връзка с предложението за инвестиционно намерение и предстоящата експлоатация на находищата в община Трън и вследствие на  създаденото обществено напрежение се взе решение да се проведе местен референдум. 

Имайки предвид, че местния референдум е перспективна институция на пряката демокрация, необходимо е реално да бъдат оценени неговите достойнства и възможности на всеки един от избирателите да изрази своя вот.
НАЧИН НА ГЛАСУВАНЕ НА РЕФЕРЕНДУМА:
Какво означава гласуването с „ДА”

Вотът с „ДА” означава, че гласуващият не е съгласен Община Трън да одобрява устройствени планове, които предвиждат добив и преработка на подземни богатства.

Какво означава гласуването с „НЕ”

Вотът с „НЕ” означава, че гласуващият е съгласен Община Трън да одобрява устройствени планове, които предвиждат добив и преработка на подземни богатства.

ВРЕМЕ, МЯСТО И РЕД ЗА ПРОВЕЖДАНЕ НА РЕФЕРЕНДУМА
Време за провеждане на референдума

Съгласно Решение №20 от 08.02.2017г. на Общински съвет – Трън датата за провеждане на референдума е 26 март 2017г./неделя/
Места за провеждане на референдума
Гласуването ще се проведе в съответните избирателни секции в Община Трън, както следва:

Секция – 145100001- гр.Трън – СОУ „Гео Милев”  Секция – 145100002- гр.Трън – СОУ „Гео Милев”

Секция – 145100003- гр.Трън – СОУ „Гео Милев”  Секция – 145100004- гр.Трън – СОУ „Гео Милев”

Секция – 145100005- с.Туроковци – кметството      Секция – 145100006- с.Зелени град – кметството

Секция – 145100007- с.Главановци – кметството     Секция – 145100008- с.Слишовци – кметството

Секция – 145100009- с.Бусинци –музей                    Секция – 145100010- с.Вукан – кметството

Секция – 145100011- с.Долна мелна – кметството   Секция – 145100012- с.Лева река – кметството

Секция – 145100013- с.Ерул – кметството                Секция – 145100014- с.Глоговица – кметството

Секция – 145100015- с.Велиново – кметството        Секция – 145100016- с.Неделково – кметството

Секция – 145100017- с.Филиповци – кметството     Секция – 145100018- с.Ездимирци – кметството

Секция – 145100019- с.Ломница – кметството        Секция – 145100020- гр.Трън – бивш. болница гр.Трън

Секция – 145100021- гр.Трън – бившата болница гр.Трън

Ред за провеждане на референдума
Право да гласуват в местен референдум има населението на Община Трън с избирателни права, които имат постоянен адрес в населените места от Община Трън към деня на насрочване на референдума и тези, чийто постоянен и настоящ адрес са в различни населени места и са подали заявление да бъдат вписани в избирателните списъци по настоящ адрес не по късно от 14 дни преди деня на референдума.
Бюлетината съдържа въпроса за провеждане на референдума и два възможни отговора – „ДА” и „НЕ”, написани с еднакъв шрифт.
Всеки гласоподавател гласува, като поставя в плик бюлетината, на която е зачертан избрания от него отговор -  „ДА” и „НЕ”, излиза от кабината и го пуска в избирателната урна.
